CELEX: 32012R0501
Language: fi
Date: 2012-06-13 00:00:00
Title: Komission täytäntöönpanoasetus (EU) N:o 501/2012, annettu 13 päivänä kesäkuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (镇江香醋 (Zhenjiang Xiang Cu) (SMM))

14.6.2012   
            
            
               FI
            
            
               Euroopan unionin virallinen lehti
            
            
               L 153/4
            
         KOMISSION TÄYTÄNTÖÖNPANOASETUS (EU) N:o 501/2012,
   annettu 13 päivänä kesäkuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ( (Zhenjiang Xiang Cu) (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 5 kohdan kolmannen alakohdan,
   sekä katsoo seuraavaa:
   
               (1)
            
            
               Euroopan unionin virallisessa lehdessä
                (2) julkaistiin asetuksen (EY) N:o 510/2006 6 artiklan 2 kohdan mukaisesti 16 päivänä heinäkuuta 2007 vastaanotettu Kiinan hakemus, joka koski nimen ”
                   (Zhenjiang Xiang Cu)” rekisteröimistä suojattuna maantieteellisenä merkintänä.
         
               (2)
            
            
               Saksa vastusti rekisteröintiä asetuksen (EY) N:o 510/2006 7 artiklan 2 kohdan mukaisesti. Vastaväite katsottiin voitavan ottaa käsiteltäväksi mainitun asetuksen 7 artiklan 3 kohdan c alakohdan ensimmäisen alakohdan nojalla.
            
         
               (3)
            
            
               Komissio kehotti 2 päivänä elokuuta 2011 päivätyllä kirjeellä osapuolia sopimaan asiasta keskenään.
            
         
               (4)
            
            
               Koska Saksan ja Kiinan välillä ei päästy muodolliseen sopimukseen säädetyssä määräajassa ja asiaankuuluvin menettelyin, komission olisi tehtävä päätös asetuksen (EY) N:o 510/2006 15 artiklan 2 kohdassa tarkoitettua menettelyä noudattaen.
            
         
               (5)
            
            Vastaväitteen mukaan nimen ”
                   (Zhenjiang Xiang Cu)” rekisteröiminen vaarantaisi asetuksen (EY) N:o 510/2006 7 artiklan 3 kohdan c alakohdan ensimmäisessä alakohdassa tarkoitettujen nimien, tavaramerkkien tai tuotteiden olemassaolon, koska kyseisen viinietikan kokonaishappopitoisuuden vähimmäismäärä (4,5 g) on Saksan lainsäädännössä ja eurooppalaisessa standardissa EN 13188 vahvistettua vähimmäismäärää (5,0 g) alhaisempi. Väitteen esittäjä katsoo, että jos etikkahappopitoisuutta pidetään viinietikan olennaisena laatukriteerinä, tämänkaltaisen viinietikan kaupan pitäminen Euroopan unionissa aiheuttaisi kilpailun vääristymistä ja olisi siten kuluttajien kannalta harhaanjohtavaa.
         
               (6)
            
            Euroopan unionilla ei ole asiaa koskevaa erityislainsäädäntöä, minkä vuoksi on katsottava, että happopitoisuudeltaan alhaisempaa viinietikkaa voidaan laillisesti valmistaa ja pitää kaupan EU:ssa ja niin ikään tuoda Euroopan unioniin. Lisäksi
                   (Zhenjiang Xiang Cu) on riisiviinietikka, jolla on omat erityispiirteensä ja joka on osa kiinalaista ruokakulttuuria. Tämän vuoksi ei voida katsoa, että
                   (Zhenjiang Xiang Cu) -tuotteen, jonka kokonaishappopitoisuus on vähintään 4,5 g/100 ml, pitäminen kaupan EU:ssa aiheuttaisi kuluttajien kannalta sekaannusten mahdollisuutta tai olisi hyvässä uskossa sovelletun perinteisen käytännön vastaista.
         
               (7)
            
            Komission käsityksen mukaan Kiina hyväksyy
                   (Zhenjiang Xiang Cu) -tuotteen vähimmäishappopitoisuudeksi 5,00 g/100 ml, mikä olisi sekä Saksan viranomaisten vaatimuksen että eurooppalaisen standardin EN 13188 mukaista. Saksa on vahvistanut hyväksyvänsä tällaisen ratkaisun.
         
               (8)
            
            Jotta asiassa päästäisiin mahdollisimman laajaan yhteisymmärrykseen, tuotteen ”
                   (Zhenjiang Xiang Cu)” kokonaishappopitoisuuden vähimmäismääräksi olisi siten vahvistettava 5,00 g/100 ml.
         
               (9)
            
            Edellä esitetyn perusteella nimi ”
                   (Zhenjiang Xiang Cu)” olisi kirjattava suojattujen alkuperänimitysten ja suojattujen maantieteellisten merkintöjen rekisteriin.
         
               (10)
            
            
               Tässä asetuksessa säädetyt toimenpiteet ovat suojattuja maantieteellisiä merkintöjä ja alkuperänimityksiä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tarkistettu yhtenäinen asiakirja on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 93, 31.3.2006, s. 12.
   
      (2)  EUVL C 254, 22.9.2010, s. 10.
   
      LIITE I
      Ihmisravinnoksi tarkoitetut perustamissopimuksen liitteeseen I kuuluvat maataloustuotteet:
      
         Luokka 1.8   Muut liitteeseen I kuuluvat tuotteet (mausteet jne.)
      
      KIINA
      
          (Zhenjiang Xiang Cu) (SMM)
   
   
      LIITE II
      YHTENÄINEN ASIAKIRJA
      
         NEUVOSTON ASETUS (EY) N:o 510/2006
      
      ’’(ZHENJIANG XIANG CU)
      
      EY-nro: CN-PGI-0005-0630–16.07.2007
      
         SMM ( X ) SAN ( )
      
      1.   Nimi
      
      ’’ (Zhenjiang Xiang Cu)
      2.   Jäsenvaltio tai kolmas maa
      
      Kiina
      3.   Maataloustuotteen tai elintarvikkeen kuvaus
      
      3.1   Tuotelaji
      
      
                  Luokka 1.8:
               
               
                  Muut liitteeseen I kuuluvat tuotteet (mausteet jne.)
               
            3.2   Kuvaus 1 kohdassa nimetystä tuotteesta
      
      Zhenjiang Xiang Cu on puuroutuvasta riisistä käymisen avulla valmistettua riisiviinietikkaa. Sen tuoksu on voimakas ja maku hienostunut. Se on väriltään kiiltävän punaruskeaa ja siinä on häivähdys umbraväriä. Sen tuoksussa tuntuvat voimakkaasti paistettu riisi ja panimotuotteet. Maku on runsas ja mieto, hienostunut ja raikas, hapan mutta ei kuitenkaan pistävä, herkullinen ja hieman makea. Eritelmästä riippuen kokonaishappopitoisuus (etikkahappona ilmaistuna) on 5,00–6,00 g/100 ml (mutta ei enempää kuin 15,50 g), luonnonhappojen pitoisuus (maitohappona ilmaistuna) on 1,20–1,60 g/100 ml, aminohappotyppipitoisuus (typpenä ilmaistuna) on 0,12–0,18 g/100 ml, ja pelkistävän sokerin pitoisuus (dekstroosina ilmaistuna) on yli 2,20 g/100 ml.
      Varastointiajan pituudesta riippuen Zhenjiang Xiang Cu -viinietikkaa on kahta laatua, vakiolaatuinen ”tuoksuva viinietikka” (Fragrant Vinegar), jonka varastointiaika on yli 180 päivää, ja ”kypsä viinietikka” (Mature Vinegar), jolla tarkoitetaan yli 365 päivää varastoitua tuoksuvaa viinietikkaa.
      3.3   Raaka-aineet
      
      1.   Puuroutuva riisi: Puuroutuva riisi on peräisin Zhenjiangin alueelta. Se on tasalaatuista, erittäin tarttuvaa ja siinä on sopiva raakavalkuaispitoisuus. Amylopektiinipitoisuus voi olla jopa 100.
      2.   Vehnänleseet: Vehnänleseet ovat peräisin paikallisesta ensiluokkaisesta vehnästä, jossa on runsaasti bakteerien etikkahappokäymiseen tarvitsemia ravinteita.
      3.   Riisinkuori: Riisinkuori saadaan paikallisesta riisistä. Se toimii välittäjäaineena ja muodostaa kaasumaisen tilan, jota bakteerit tarvitsevat etikkahappokäymiseen.
      4.   Daqu: Daqu on paikallisista ensiluokkaista raaka-aineista (vehnä, ohra, herneet) valmistettu käymisjuuri, jota käytetään perinteisin menetelmin tapahtuvassa fermentoinnissa.
      5.   Paistettu riisi: Paikallisesta ensiluokkaisesta puuroutuvasta riisistä valmistettu paistettu puuro (congee), Zhenjiang -riisiviinietikan pääraaka-aine, joka antaa sille sen tunnusomaisen tuoksun ja värin.
      6.   Vesi: Zhenjiangin alueelle tyypillisiin muodostumiin kerääntyvä puhdas ja mineraalipitoinen vesi. Vesi on maultaan hieman makeahkoa, sillä on sopiva kovuusaste ja pH-arvo ja se soveltuu viinietikan valmistukseen.
      3.4   Rehu (ainoastaan eläinperäiset tuotteet)
      
      —
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella
      
      Zhenjiang Xiang Cu -viinietikan tuotannon on tapahduttava kokonaisuudessaan kyseisellä maantieteellisellä alueella. Tuotanto käsittää seuraavat vaiheet: Daqun ja riisiviiniliemen valmistus, panoksen fermentointi, viinietikan uuttaminen, raakaetikan höyryttäminen ja säilytys/kypsyttäminen.
      3.6   Viipalointia, raastamista, pakkaamista jne. koskevat erityiset säännöt
      
      Viinietikka pullotetaan lasipulloihin, joiden on täytettävä elintarvikehygieniaa koskevat vaatimukset; ulompi pakkaus voi olla pahvilaatikko.
      3.7   Merkintöjä koskevat erityissäännöt
      
      Zhenjiang Xiang Cu -viinietikan etiketti on kiinnitettävä pysyvällä tavalla pulloon. Etiketistä on käytävä ilmi tuotteen nimi (Zhenjiang Xiang Cu), valmistusmenetelmä (SSF-menetelmä), viinietikan laatu (käymismenetelmällä saatu viinietikka), tärkeimmät raaka-aineet, nettopaino, valmistajan nimi ja osoite, valmistuspäivä ja vakioitu tuotekoodi.
      4.   Maantieteellisen alueen tarkka rajaus
      
      Zhenjiangin alue sijaitsee kaakkois-Kiinassa Jangtze-joen etelärannalla. Aluetta rajaavat seuraavat koordinaatit: 31°37′–32°19′ pohjoista leveyttä ja 118°58′–119°58′ itäistä pituutta. Alueeseen kuuluvat Jurongin, Danyangin ja Yangzhongin kaupungit, Dantun, Jingkoun ja Runzhoun piirikunnat sekä Zhenjiangin kehittämisalue.
      5.   Yhteys maantieteelliseen alueeseen
      
      5.1   Maantieteellisen alueen erityisyys
      
      Zhenjiang sijaitsee Kaakkois-Kiinassa Jangtze-joen ja Keisarinkanavan yhtymäkohdassa. Zhenjiangin alueella vallitsee tyypillinen monsuuni-ilmasto, ja se jakautuu lauhkeaan ja subtrooppiseen vyöhykkeeseen. Vuodessa on aurinkotunteja keskimäärin 2 050,7, auringonpaisteen osuus on 46,8 %, keskilämpötila 15,4 °C, keskimääräinen kosteus 77 % ja vuotuinen keskisademäärä yli 1 000 mm. Zhenjiangin alue muodostuu loivista kukkuloista, viljavasta maatalousmaasta, laajasta ja monitahoisesta jokiverkostosta, pienistä jokisaarista ja jokivarsilla sijaitsevista satamista. Alue on vehreä, ja sillä vallitsee miellyttävä, kirkas ja kostea ilmasto.
      5.2   Tuotteen erityisyys
      
      Zhenjiang Xiang Cu on väriltään voimakkaan punaruskeaa, jossa on häivähdys umbraväriä. Viinietikan tuoksussa tuntuvat voimakkaasti paistettu riisi ja panimotuotteet. Maku on runsas ja mieto, hieman hapan mutta ei kuitenkaan pistävä (maussa tuntuvat etikkahappo, maitohappo, omenahappo, meripihkahappo, sitruunahappo ja gkukonihappo). Maku on hienostunut, raikas, herkullinen ja hieman makea.
      5.3   Syy-seuraus-suhde, joka yhdistää maantieteellisen alueen tuotteen erityislaatuun, maineeseen tai muihin ominaisuuksiin
      
      Zhenjiang sijaitsee Kaakkois-Kiinassa, jossa vallitsee lauhkealle ja subtrooppiselle vyöhykkeelle tyypillinen monsuuni-ilmasto. Alue sijaitsee Jangtze-joen ja Keisarinkanavan yhtymäkohdassa, ja se muodostuu loivista vehreistä kukkuloista, viljavasta maatalousmaasta, laajasta jokiverkostosta sekä pienistä jokisaarista ja jokien varsilla sijaitsevista satamista. Alueella viljellään runsaasti peltokasveja (riisiä, vehnää, ohraa ja herneitä), joista saadaan tärkeitä sivutuotteita kuten vehnänleseet ja riisinkuori. Zhenjiangin alueen kostea ilmasto ja vehreys ovat tekijöitä, joilla saattaa olla satoa ja etikkahappobakteerin lisääntymistä edistävä vaikutus. Kukkuloilta ja lähteistä virtaava vesi kerääntyy jokiin, järviin ja kosteikkoihin; siihen kertyy virtauksen mukana kallioista ja kivistä runsaasti mineraaleja, ja sen maku on voimakas ja hieman makea, ja se sopii erityisen hyvin viinietikan fermentointiin.
      Zhenjiangin kaupunki on kautta aikojen tunnettu ”vuoristometsän kaupunkina ja viinietikan kotiseutuna”. Zhenjiangin asukkaat aloittivat viinietikan valmistuksen 1 400 vuotta sitten. Zhenjiang Xiang Cu -riisiviinietikan käyttö vakiintui Liang-dynastian kaudella; sitä pidettiin parhaana riisiviinietikkana perinteisessä kiinalaisen lääketieteessä, ja se voitti kansainvälisen palkinnon Qing-dynastian kaudella. Zhenjiang Xiang Cu -etikasta on tullut kaupungin käyntikortti. Kaupungissa on lähes 100 viinietikkaa valmistavaa laitosta, ja kaupunkia leimaavat viinietikan tuoksu sekä ruokakulttuuri, jossa viinietikalla on huomattava asema.
      
         Eritelmän julkaisutiedot
      
      (asetuksen (EY) N:o 510/2006 5 artiklan 7 kohta)